รัฐบาลไทย-ข่าวทำเนียบรัฐบาล-“พาณิชย์”เดินหน้าผลักดันการค้าชายแดนใน 12 จังหวัด ภาคตะวันออกเฉียงเหนือที่มีพื้นที่ติดชายแดนไทย-กัมพูชาและสปป.ลาว
วันอังคารที่ 25 กรกฎาคม 2560
“พาณิชย์”เดินหน้าผลักดันการค้าชายแดนใน 12 จังหวัด ภาคตะวันออกเฉียงเหนือที่มีพื้นที่ติดชายแดนไทย-กัมพูชาและสปป.ลาว
“พาณิชย์”เดินหน้าผลักดันการค้าชายแดนใน 12 จังหวัดภาคตะวันออกเฉียงเหนือที่มีพื้นที่ ติดชายแดนไทย-กัมพูชาและสปป.ลาว เตรียมส่งเสริมการค้าขายผ่านด่านชายแดน จุดผ่อนปรน ด่านการค้าประเพณี และตลาดที่ตั้งอยู่ใกล้ชายแดนของไทยและเพื่อนบ้าน
และมีแผนที่จะผลักดันให้เกิดการท่องเที่ยวระหว่างกันเพิ่มขึ้น
นางกุลณี อิศดิศัย หัวหน้าผู้ตรวจราชการกระทรวงพาณิชย์ ในฐานะหัวหน้าพาณิชย์ภาค 1 เปิดเผยว่า กระทรวงพาณิชย์มีแผนที่จะผลักดันการค้าขาย การส่งออก และขยายการท่องเที่ยวในพื้นที่ ภาคตะวันออกเฉียงเหนือ 20 จังหวัด โดยเฉพาะจังหวัดที่มีพื้นที่ติดกับประเทศเพื่อนบ้านทั้งสปป.ลาว และกัมพูชา ซึ่งกระทรวงฯ จะเร่งผลักดันให้จังหวัดที่ติดชายแดนที่มีจุดผ่านแดนถาวร จุดผ่อนปรน และ ด่านการค้าประเพณี มีการทําการค้าระหว่างกันเพิ่มขึ้น และเชื่อมโยงไปถึงการท่องเที่ยวที่จะส่งเสริมให้ มีการท่องเที่ยวระหว่างกันเพิ่มขึ้น โดยจังหวัดเป้าหมายที่จะเร่งส่งเสริม ได้แก่ จังหวัดหนองคาย โครงการตลาดนัดประชารัฐ ไทย – ลาว เบื้องต้นเล็งไว้ที่จุดผ่อนปรนบ้านเปงจาน อําเภอรัตนวาปี ตั้งอยู่ตรงข้ามกับด่านประเพณีเมืองท่าพระบาท แขวงบอลิคําไซ สปป.ลาว ตลาดเปิดทําการซื้อขายสัปดาห์ละ 1 วัน คือ วันอาทิตย์ แผงค้าประมาณ 262 แผง มีมูลค่าการค้าซื้อขายมูลค่าการซื้อขายวันละไม่ต่ํากว่า 500,000 บาท ปีละประมาณ 30 ล้านบาท สินค้า ที่ทําการส่งออก ได้แก่ สินค้าเกษตร อาหาร สินค้าอุปโภคและบริโภคที่ใช้ในชีวิตประจําวัน สินค้าจาก สปป.ลาว จะเป็นเครื่องจักสาน อาหารพื้นบ้าน สัตว์น้ําตามฤดูกาล โดยมีสถานที่ท่องเที่ยวใกล้เคียง ได้แก่ รอยพระพุทธบาท ณ วัดพระพุทธบาทนาหงส์ วัดพระบาทโพนสัน หาดบ้านโพนแพง และแพพันไร่ เป็นต้น
จังหวัดบึงกาฬ มีพื้นที่ติดกับ สปป.ลาว มีจุดผ่านแดนถาวร 1 จุด และจุดผ่อนปรน 2 จุด จุดผ่านแดนถาวร อยู่บ้านพันลํา ตําบลวิศิษฐ์ อําเภอบึงกาฬ ตรงข้ามเมืองปากชัน แขวงบอลิคําไช เปิดทําการทุกวัน จุดผ่อนปรน 2 จุด คือ บ้านหวังคาด ตําบลปากคาด อําเภอบึงกาฬ และบ้านบุ่งคล้า ตําบลบุ่งคล้า อําเภอ บุ่งคล้า มูลค่าการซื้อขายรวมปีละประมาณ 3,500 ล้านบาท สินค้าส่งออกที่สําคัญ คือ เครื่องดื่มชูกําลัง น้ํามันดีเซล ปูนซีเมนต์ รถกระบะ รถเก๋ง เครื่องใช้ไฟฟ้า สินค้านําเข้า พลังงานไฟฟ้า ไม้แปรรูป ชาผง มันสําปะหลัง โดยมีโครงการจัดตั้งตลาดประชารัฐไทย–ลาว ณ ลานริมโขง ถนนข้าวเม่า ตําบลวิศิษฐ์ อําเภอเมือง จังหวัด บึงกาฬ เปิดทําการซื้อขายทุกวันอังคารและวันศุกร์ มีจํานวนผู้ขาย 227 ราย และผู้ขายจากแขวงบอลิคําไชย สปป.ลาว 20 ราย มูลค่าการซื้อขายเดือนละ 4–5 ล้านบาท หรือปีละ 48–60 ล้านบาท
จังหวัดอุบลราชธานี เป็นจังหวัดที่ติดต่อกับประเทศเพื่อนบ้าน 2 ประเทศ คือ สปป.ลาว และกัมพูชา ด้าน สปป.ลาว มีด่านพรมแดนถาวร 2 ด่าน คือ ด่านพรมแดนช่องเม็ก อําเภอสิรินธร และด่านพรมแดน ปากแซง อําเภอนาตาล มีจุดผ่อนปรน 4 จุด ได้แก่ 1.หน้าที่ทําการเทศบาลตําบลเขมราฐ 2.บ้านสองคอน ตําบลสองคอน อําเภอโพธิ์ไทร 3.บ้านด่านเก่า ตําบลโขงเจียม อําเภอโขงเจียม 4.ช่องตาล บ้านหนองแซง ตําบลโพนงาม อําเภอบุณฑริก ด้านที่ติดต่อกับกัมพูชา คือ จุดผ่อนปรนช่องอานม้า อําเภอน้ํายืนสินค้า ที่ส่งออกสําคัญ ได้แก่ น้ํามันเชื้อเพลิง ของใช้ประจําวัน ยานพาหนะ วัสดุก่อสร้าง สินค้าที่นําเข้า สินค้าเกษตรกรรม พลังงานไฟฟ้า สินค้าเบ็ดเตล็ด สินค้าอุตสาหกรรมเกษตร มูลค่าการซื้อขายปีละ 1,230–1,600 ล้านบาท จังหวัดอุบลราชธานีมีเป้าหมายที่จะจัดตั้งเป็นตลาดประชารัฐไทย–ลาว ขึ้น ณ ตลาดกลางผักและผลไม้ บริษัท อุบลเจริญศรี (สาขาวารินชําราบ) จํากัด พื้นที่ 45 ไร่ 520 แผง ลานจอดรถ 1,500–2,000 คัน ซื้อขายทุกวันตลอด 24 ชั่วโมง จํานวนผู้ซื้อ 2,000 ราย/วัน จํานวนผู้ขาย 800 ราย/วัน ปริมาณการซื้อขาย 5,000,000 บาท/วัน เดือนละ 150 ล้านบาท ปีละ 1,800 ล้านบาท สินค้าจะเป็นผักและผลไม้ตามฤดูกาล
จังหวัดมุกดาหาร เป็นจังหวัดที่มีทําเลที่ตั้งเหมาะสมในพื้นที่มีศักยภาพ เพราะมีสะพานมิตรภาพ 2 เชื่อมระหว่างจังหวัดมุกดาหารกับสะหวันนะเขต สปป.ลาว โดยใช้เส้นทางเชื่อมต่อไปยังเวียดนามตอนใต้ โดยได้มีโครงการจัดตั้งตลาดประชารัฐไทย–ลาว ณ บริเวณใต้สะพานมิตรภาพไทยลาว จําหน่ายทุกวันศุกร์ จํานวน 161 แผง มูลค่าการซื้อขายระหว่าง 20–30 ล้านบาท/ปี สินค้าเป็นประเภทผ้าทอมือ เครื่องเฟอร์นิเจอร์ สินค้าเกษตรพื้นเมือง
จังหวัดอํานาจเจริญ มีพื้นที่ติดต่อกับ สปป.ลาว ระหว่างอําเภอชานุมาน และเมืองไซภูทอง เมืองสองคอน แขวงสะหวันนะเขต มีจุดผ่อนปรน 1 แห่ง คือ จุดผ่อนปรนยักษ์คุ มีด่านประเพณี จํานวน 6 แห่ง มีมูลค่าการซื้อขายปีละประมาณเกือบ 60 ล้านบาท
นอกจากนี้ จังหวัดที่ติดชายแดน ยังมีแผนทีจะจัดงานส่งเสริมการค้าชายแดนในช่วงเดือนก.ค.-ก.ย.2560 โดยการจัดงานแสดงและจําหน่ายสินค้า การเจรจาจับคู่ธุรกิจ การประชุมลดปัญหาอุปสรรคทางการค้า เพื่อให้การค้ามีความสะดวกรวดเร็วและเป็นการเชื่อมสัมพันธไมตรีที่ดีต่อกัน คือ จังหวัดอุดรธานี จังหวัดนครพนม จังหวัดมุกดาหาร จังหวัดอุบลราชธานี จังหวัดศรีสะเกษ เป็นต้น
นางกุลณี กล่าวถึงผลสําเร็จการจัดงาน ESAN Expo 2017 ที่ผ่านมา ( จัดเมื่อ วันที่ 26 มิถุนายน – 2 กรกฎาคม 2560) ซึ่งจัดจําหน่ายผลิตภัณฑ์ดีเด่นชั้นเยี่ยมของภาคตะวันออกเฉียงเหนือ ว่า ได้รับความสําเร็จอย่างดี มีมูลค่าการซื้อขายในงานกว่า 50 ล้านบาท สามารถสร้างรายได้ให้กับผู้ประกอบการ OTOP SMEs สินค้าเกษตรสดและแปรรูป